section_heading: Izvršitelji smaknuća
paragraph_text: Profesor povijesti na uralskom sveučilištu Maksim Gorky, Ivan Plotnikov, definirao je da su izvršitelji pogubljenja bili Jakov Jurovski, Grigorij P. Nikulin, Mihail A. Medvedev (Kuprin), Petar Ermakov, Stjepan Vaganov, Aleksej G. Kabanov (inače bivši vojnik carske Žive garde, a kasnije pripadnik tajne policije Čeka čiji je zadatak bio upravljati strojnicom smještenom u podrumu Ipatijevljeve kuće), Pavel Medvedev, V. N. Netrebin i J. M. Tselms. Filip Gološčjokin, bliski suradnik Jakova Sverdlova, premda je bio vojni komesar u Ekaterinburgu, nije sudjelovao u samom činu smaknuća dok su dvojica ili trojica drugih čuvara odbila sudjelovati u pogubljenju.<ref>Plotnikov, Ivan (2003). О команде убийц царской семьи и ее национальном составе Журнальный зал, No. 9 Pjotr Vojkov dobio je jedinstveni zadatak rješavanja trupala te je tom prilikom nabavio 570 litara benzina i 180 kilograma sumporne kiseline od kojih je potonju uzeo iz lokalne ljekarne u Ekaterinburgu. On je prvo bio svjedokom smaknuća, ali kasnije je izjavio da je i sudjelovao u ubojstvima te pljačkao mrtvo tijelo velike vojvotkinje. Nakon ubojstava upravo je on bio taj koji je izjavio da "svijet nikada neće saznati što smo s njima učinili". Vojkov je 1924. godine postao sovjetski ambasador u Poljskoj gdje je na njega ruski monarhist u srpnju 1927. godine izvršio atentat.